./data/phi0474/phi035/phi0474.phi035.perseus-lat2.xml
M. Tullius Cicero
tu, tu, inquam, M  Antoni, princeps C  Caesari omnia perturbare cupienti causam belli contra patriam ferendi dedisti  quid enim aliud ille dicebat, quam causam sui dementissimi consili et facti adferebat, nisi quod intercessio neglecta, ius tribunicium sublatum, circumscriptus a senatu esset Antonius? omitto quam haec falsa, quam levia, praesertim cum omnino nulla causa iusta cuiquam esse possit contra patriam arma capiendi  sed nihil de Caesare: tibi certe confitendum est causam perniciosissimi belli in persona tua constitisse